OzLabs/hebrew-wiki-articles huggingface dataset:
קרייזלר וליאנט RV1

קרייזלר וליאנט RV1 (באנגלית: Chrysler Valiant RV1) היא מכונית סלון מתוצרת יצרנית הרכב קרייזלר אוסטרליה ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה מינואר 1962 ועד מרץ 1962.

דגם ה"קרייזלר וליאנט RV1" היה הדגם הראשון מסדרת "Chrysler Valiant" שייצרה "קרייזלר אוסטרליה".

סך הכול יוצרו 1,008 יחידות.

=="קרייזלר וליאנט RV1"==
* יוצרו 1,008 יחידות בתצורת סדאן - 4 דלתות בלבד
* 672 יחידות - בעלי תמסורת ידנית (דגם "RV1-2")
* 336 יחידות - בעלי תמסורת אוטומטית (דגם "RV1-4")
* תאוצה בין 0 - 100 קמ"ש היא 10.8 שניות

== תמונות ==
<gallery mode="packed" heights="90">
קובץ:1962 Chrysler RV1 Valiant (R Series) (5164389549).jpg | "קרייזלר וליאנט RV1" 
קובץ:1962 Chrysler Valiant (RV1) sedan (2015-07-15) 02.jpg | "קרייזלר וליאנט RV1" 
קובץ:1962 Chrysler Valiant (RV1) sedan (2015-07-15) 01.jpg | "קרייזלר וליאנט RV1" 
קובץ:1962 Chrysler RV1 (R Series) Valiant sedan (6879784587).jpg | "קרייזלר וליאנט RV1" 
קובץ:1962 Chrysler RV1 Valiant (R series) (4998615554).jpg | "קרייזלר וליאנט RV1" 
קובץ:1962 Chrysler RV1 (R Series) Valiant sedan (6879603523).jpg | "קרייזלר וליאנט RV1" 
קובץ:1962 Chrysler RV1 Valiant (R series) (4998621162).jpg | "קרייזלר וליאנט RV1" 
קובץ:1962 Chrysler RV1 Valiant sedan (15028489444).jpg | "קרייזלר וליאנט RV1" - מבט לתא הנהג 
קובץ:1962 Chrysler RV1 (R Series) Valiant sedan (6879521717).jpg | "קרייזלר וליאנט RV1" 
קובץ:1962 Chrysler RV1 Valiant (R Series) (5164698220).jpg | "קרייזלר וליאנט RV1" - מבט ללוח המחוונים (במיילים)
קובץ:1962 Chrysler RV1 (R Series) Valiant sedan (6879817731).jpg | "קרייזלר וליאנט RV1" - מבט למנוע 6 הצילינדרים 

</gallery>

==ראו גם==
* קרייזלר
* פלימות' ואליאנט
* קרייזלר וליאנט SV1
* קרייזלר וליאנט AP5
* קרייזלר וליאנט AP6
* קרייזלר וליאנט VE
* קרייזלר וליאנט VF
* קרייזלר וליאנט VG
* קרייזלר וליאנט VJ
* קרייזלר וליאנט צ'ארג'ר

==קישורים חיצוניים==

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-1962
קטגוריה:כלי רכב המיוצרים באוסטרליה
RV1
קטגוריה:מכוניות סדאן
מונטנגרו במשחקים האולימפיים לנוער

מונטנגרו משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). מונטנגרו משתתפת גם במשחקי החורף האולימפיים לנוער. עד כה, אף ספורטאי נוער ממונטנגרו לא זכה במדליה אולימפית לנוער. ההשתפות של ספורטאי הנוער ממונטנגרו היא סמלית.

==השתתפות במשחקים==
===משחקי הקיץ===
המשלחת הראשונה של מונטנגרו למשחקים האולימפיים לנוער הייתה לאולימפיאדת הנוער סינגפור. המשלחת כללה 22 ספורטאים שהתחרו בחמישה ענפי ספורט והייתה המשלחת הגדולה ביותר שמונטנגרו שלחה עד כה. נבחרת הנערים בכדורגל דורגה במקום הרביעי. ספורטאי המשלחת לא הצליחו להגיע להישגים משמעותיים בענפים ג'ודו, טאקוונדו, טניס ושחייה. המשלחת לאולימפיאדת הנוער נאנג'ינג מנתה חמישה ספורטאים שהתחרו בארבעה ענפים. המשלחת הגיעה להישג בענף האתלטיקה עם העפלה לגמר זריקת דיסקוס לנערות בה דורגה במקום הרביעי. בענף הג'ודו המשלחת דורגה במקום החמישי בקטגוריית משקל עד 81 ק"ג נערים. ספורטאי המשלחת לא הגיעו להשגים בענפים טאקוונדו וטניס

===משחקי החורף===
מונטנגרו השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה ספורטאית יחידה שהתחרתה בענף הסקי אלפיני ולא דורגה במקומות גבוהים אך גם לא במקומות האחרונים. המשלחת לאולימפיאדת הנוער לילהאמר כללה שני ספורטאים שהתחרו בענף הסקי אלפיני ולא הצליחו להגיע להישגים משמעותיים.

==ראו גם==
* מונטנגרו במשחקים האולימפיים
* מונטנגרו במשחקים הפאראלימפיים

קטגוריה:מונטנגרו: ספורט
קטגוריה:מדינות במשחקים האולימפיים לנוער
עונת 2017/2018 בליגת העל בכדוריד

עונת 2017/2018 בליגת העל בכדוריד הייתה העונה ה-65 של תחרות ארצית בישראל. הליגה כללה 12 קבוצות. לאחר שני סיבובים, שמונה קבוצות המשיכו את האליפות בשיטת פלייאוף.

על ניצחון במשחק הוענקו שתי נקודות ונקודה בודדת הוענקה על התיקו במשחק. 

בהתאם לתוצאות של העונה הקודמת בליגת משנה, לליגת העל עלתה הפועל קריית אונו. מכבי קריית מוצקין הייתה אמורה לרדת ליגה אך בסופו של דבר נותרה בעקבות התפרקות אס"א תל אביב. העונה הסדירה החלה ב-25 בספטמבר 2017 המחזור ה-22 הסתיים ב-28 במרץ 2018. העונה הסתיימה ב-11 במאי בניצחון של הפועל ראשון לציון בסיום מפגש שכלל 3 משחקים. זו הייתה האליפות ה-18 בתולדות המועדון. 

הקבוצות שסיימו את העונה במקומות 9-12 שיחקו בבית תחתון. הקבוצה שסיימה במקום האחרון הפועל קריית אונו ירדה ליגה. מכבי קריית מוצקין וא.כ. נס ציונה לאחר משחקי מבחן עם קבוצה של הליגה השנייה שרדו. במקום הקבוצה שירדה, לליגת העל לעונת 2018/2019 בליגת העל בכדוריד עלתה קבוצה בודדת.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
|-bgcolor="#ffff99"
|1||הפועל ראשון לציון ||22||17||2||3 ||616||536||36
|-bgcolor="#ffff99"
|2||מכבי תל אביב||22||16||2||4||598||538|| 34 
|-bgcolor="#ffff99
|3||בני הרצליה||22||13||5||4||727||684||31
|-bgcolor="#ffff99"
|4||מכבי ראשון לציון||22||13||4||5||655||585|| 30 
|-bgcolor="#ffff99
|5||א.ס. רמת השרון||22||14||1||7 ||656||621||29 
|-bgcolor="#ffff99"
|6||עירוני רחובות||22||9||3||10||606||583||21 
|-bgcolor="#ffff99"
|7||הפועל אשדוד||22||9||2||11||568||561||20 
|-bgcolor="#ffff99
|8||מ.כ. חולון ||22||8||2||12 ||581||615||18 
|-bgcolor=ccffcc
|9||הפועל רמת גן ||22||6||3||13 ||595||608||15 
|-bgcolor=ccffcc
|10||מכבי קריית מוצקין ||22||6||0||16 ||566||655||12 
|-bgcolor=ccffcc
|11||א.כ. נס ציונה ||22||4||3||15 ||581||635||11 
|-bgcolor=ccffcc
|12||הפועל קריית אונו||22||3||1||18 ||536||664||7 
|}

==פלייאוף עליון==

==קישורים חיצוניים==
* [http://www.handballisr.co.il/Boards.asp?cYear=2018&LeagueType=0&LeagueId=64&lang= מידע מאתר מנהלת הליגה]

קטגוריה:2018 בישראל: ספורט
קטגוריה:עונות בליגה העליונה בכדוריד בישראל
קטגוריה:2017 בישראל: ספורט
אנדורה במשחקים האולימפיים לנוער

אנדורה משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). אנדורה משתתפת גם במשחקי החורף האולימפיים לנוער. לאורך השנים צברו ספורטאי הנוער מאנדורה מדליית ארד יחידה בענף הסקי אלפיני. ההשתפות של ספורטאי הנוער מאנדורה היא סמלית.

==השתתפות במשחקים==
===משחקי הקיץ===
המשלחת הראשונה של אנדורה למשחקים האולימפיים לנוער הייתה לאולימפיאדת הנוער סינגפור. המשלחת כללה ארבעה ספורטאים שהתחרו בשלושה ענפי ספורט.
ספורטאי המשלחת לא הגיעו להישגים בענפים אתלטיקה, ג'ודו ושחייה. המשלחת לאולימפיאדת הנוער נאנג'ינג מנתה עשרה ספורטאים שהתחרו בשלושה ענפים. הנבחרת העפילה לרבע הגמר בתחרות הספרינט לנערות בענף הקאנו/קיאק. בענפים כדורסל ושחייה ספורטאי המשלחת לא הגיעו להישגים משמעותיים.

===משחקי החורף===
אנדורה השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה ארבעה ספורטאים שהתחרו בשלושה ענפי ספורט. המשלחת זכתה במדליית ארד בענף הסקי אלפיני במסלול סופר G לנערים ודורגה במקום השמיני במסלול סלאלום לנערים. בענפים גלישת שלג וסקי בסגנון חופשי המשלחת לא הגיעה להישגים משמעותיים. המשלחת לאולימפיאדת הנוער לילהאמר כללה שני ספורטאים שהתחרו בשני ענפים. בניגוד לאולימפיאדת הנוער אינסברוק, המשלחת לא הגיעה להישגים בענף הסקי אלפיני ודורגה לא במקומות גבוהים אך גם לא במקומות האחרונים. ספורטאי המשלחת לא הגיעו להישגים גם בענף הסקי למרחקים.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2012 אינסברוק || 0 || 0 || 1 || 1 || 29
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| סקי אלפיני || 0 || 0 || 1 || 1
|}

==ראו גם==
* אנדורה במשחקים האולימפיים
* אנדורה במשחקים הפאראלימפיים

קטגוריה:אנדורה: ספורט
קטגוריה:מדינות במשחקים האולימפיים לנוער
קרייזלר וליאנט AP5

קרייזלר וליאנט AP5 (באנגלית: Chrysler Valiant AP5) היא מכונית סלון מתוצרת יצרנית הרכב קרייזלר אוסטרליה ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה בין חודש מאי 1963 - פברואר 1965.

דגם ה"קרייזלר וליאנט AP5" בתצורת סטיישן יוצר מנובמבר שנת 1963.

סך הכול יוצרו 49,440 יחידות.

==תצורות "קרייזלר וליאנט AP5"==

* 4 דלתות - סדאן
* 4 דלתות - Regal
* 5 דלתות - סטיישן

==דגמי "קרייזלר וליאנט AP5"==

* "Valiant manual sedan (AP5-2)"
* "Valiant automatic sedan (AP5-4)"
* "Valiant Regal sedan (AP5-4H)"
* "Valiant Safari manual wagon (AP5-2W)"
* "Valiant Safari automatic wagon (AP5-4W)"
* "Valiant Regal Safari wagon (AP5-4WH)"

==מחירי "קרייזלר וליאנט AP5"== 
(נכון לשנת 1963 - אוסטרליה)
* 2,440 דולר, 1,220 לירה שטרלינג (דגם סדאן, תמסורת ידנית)
* 2,690 דולר, 1,345 לירה שטרלינג (דגם סדאן, תמסורת אוטומטית)
* 2,990 דולר, 1,498 לירה שטרלינג (דגם Regal)

== תמונות ==
<gallery mode="packed" heights="110">
קובץ:1963 Chrysler AP5 Valiant Regal (5164446203).jpg | "קרייזלר וליאנט AP5" דגם "Regal" 
קובץ:1963 Chrysler Valiant Regal (AP5) (24988492251).jpg | "קרייזלר וליאנט AP5" דגם "Regal" 
קובץ:Chrysler Valiant AP5 1.jpg | "קרייזלר וליאנט AP5" 
קובץ:1964 Chrysler AP5 Valiant sedan (6263506868).jpg | "קרייזלר וליאנט AP5" דגם "sedan", שנת 1964 
קובץ:Chrysler Valiant AP5.jpg | "קרייזלר וליאנט AP5" 
קובץ:1963 Chrysler AP5 Valiant Regal (5164454577).jpg | "קרייזלר וליאנט AP5" דגם "Regal" 
קובץ:1964 Chrysler AP5 Valiant sedan (6335351215).jpg | "קרייזלר וליאנט AP5" - מבט לתא הנהג
קובץ:Chrysler AP5 Valiant Regal (5105722485).jpg | "קרייזלר וליאנט AP5" דגם "Regal" 
קובץ:1963 Chrysler AP5 Valiant Regal Safari station wagon (5201307094).jpg | "קרייזלר וליאנט AP5" - סטיישן 
קובץ:1964 Chrysler AP5 Valiant sedan (6336106388).jpg | "קרייזלר וליאנט AP5" דגם "sedan" - מבט לתא הנהג 
קובץ:Chrysler Valiant AP5 Safari Wagon (17122297538).jpg | "קרייזלר וליאנט AP5" - סטיישן 
</gallery>

==ראו גם==
* קרייזלר
* פלימות' ואליאנט
* קרייזלר וליאנט RV1 
* קרייזלר וליאנט SV1
* קרייזלר וליאנט AP6 
* קרייזלר וליאנט VE
* קרייזלר וליאנט VF
* קרייזלר וליאנט VG
* קרייזלר וליאנט צ'ארג'ר

==קישורים חיצוניים==

* 

==הערות שוליים==

קטגוריה:מכוניות סלון
קטגוריה:מכוניות סטיישן
קטגוריה:דגמי מכוניות שהושקו ב-1963
קטגוריה:כלי רכב המיוצרים באוסטרליה
קטגוריה:כלי רכב המיוצרים בניו זילנד
AP5
אלבניה במשחקים האולימפיים לנוער

אלבניה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). אלבניה החלה להשתתף במשחקי החורף החל מאולימפיאדת הנוער לוזאן (2020). עד כה, אף ספורטאי נוער אלבני לא זכה במדליה אולימפית לנוער. ההשתפות של ספורטאי הנוער האלבניים היא בעיקר סמלית.

==השתתפות במשחקים==
===משחקי הקיץ===
המשלחת הראשונה של אלבניה למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בארבעה ענפי ספורט. המשלחת השתתפה בתחרויות בענפים אתלטיקה, ג'ודו, חתירה ושחייה אך לא הגיעה להישגים. המשלחת לאולימפיאדת הנוער נאנג'ינג מנתה חמישה ספורטאים שהתחרו בשלושה ענפים. המשלחת השתתפה בענפים אופניים, אתלטיקה ושחייה אולם לא הגיעה להישגים משמעותיים.

==ראו גם==
* אלבניה במשחקים האולימפיים
* אלבניה במשחקים הפאראלימפיים

קטגוריה:אלבניה: ספורט
קטגוריה:מדינות במשחקים האולימפיים לנוער
טיסה 444 של אמריקן איירליינס

טיסה 444 של אמריקן איירליינס הייתה טיסה שטסה משיקגו לנמל התעופה רונלד רייגן וושינגטון נשיונל ב-15 בנובמבר 1979 בה הופעלה פצצה שהכין הטרוריסט האמריקני טד קזינסקי (הידוע יותר בכינוי "יונבומבר") אותה הוא שלח בדואר הרגיל כאשר הפצצה הייתה מצוידת במד גובה כדי שתתפוצץ כשהמטוס בגובה קילומטר. הפצצה התפוצצה בקול חבטה, ותוך מספר שניות התמלא המטוס בכמויות גדולות של עשן שמילא את תא הנוסעים ואילץ את הטייסים לבצע נחיתת חירום בנמל התעופה הבינלאומי דאלס. לא היו נפגעים, אך 12 איש נלקחו לבית החולים בעקבות שאיפת עשן. באורח נס לא כל חומרי הנפץ התפוצצו, שאם לא כן המטוס היה מתרסק. חוקרי ה-ATF הגיעו למסקנה שהמפגע לא ידע לאן תשלח הפצצה, ואם כן כוונתו היא לפגוע בבני אדם.

חוקר דואר פיקח שם לב לכך, שכל הפצצות הכילו פיסות עץ שלא היו חיוניות להפעלת הפצצה, אולי הופיעו כחתימה אישית. כמו כן, הפצצות הכילו אבקת בריום חנקתי המשמשת לייצור חזיזים אך לא לפצצות. אבקה זו גרמה שהעשן היוצא מן הפצצה יהיה בצבע ירוק. עובדות אלו הובילו אותו למסקנה כי המפגע הוא אדם המתנגד למהפכה התעשייתית, אך אז לא היה לכך משמעות כל שהיא.

זה לא היה הפיגוע הראשון שהוצא לפועל על ידי ה"יונבומבר", אך זו הייתה ההתקפה הראשונה שהובילה את ה-FBI לחקור את המקרה היטב על מנת ולגלות מי עמד מאחורי הפיגוע.

==קישורים חיצוניים==
* 

==הערות שוליים==

קטגוריה:וושינגטון די. סי.: תעופה
קטגוריה:פעולות טרור ב-1979
הפארק הלאומי פריבאיקלסקי

הפארק הלאומי פריבאיקלסקי (ברוסית: Прибайка́льский национа́льный парк) הוא שטח טבעי מוגן בעל חשיבות פדרלית, שהוקם לצורך שימור החוף המערבי של ימת באיקל.
== גאוגרפיה ==
שטחו הכולל של הפארק הוא 297,417 הקטאר, והוא ממוקם על שטחי מחוזות המשנה סליודיאנקה, אירקוטסק ואולחון שבמחוז אירקוטסק.

פארקים לאומיים הופיעו ברוסיה בשנות השמונים של המאה העשרים. אחד הפארקים הראשונים היה הפארק הלאומי פריבאיקלסקי, שאורגן בתקופת שיא מאבקה של הקהילה לשימור ימת באיקל. ההחלטה התקבלה על ידי מועצת השרים של הרפובליקה הסובייטית הסוציאליסטית הרוסית ב-13 בפברואר 1986. בשנת 1996 נכללה ימת באיקל ברשימת אתרי המורשת העולמית של אונסק"ו.

הפארק הוא רצועה צרה המכסה חלק גדול (כ-470 ק"מ) של החוף המערבי של ימת באיקל מהכפר קולטוק שמדרום לכף קוצ'ריבסקובסקי בצפון והוא משתרע על המדרונות המזרחיים של רכס פרימורסקי, החלק הדרומי של מישור אולחינסקי, האגן של הנהר הגדול (יובלו של נהר אנגרה), כמו גם האי אולחון. החלק הדרומי של הנהר נשפך אל נהר אנגרה.

הפארק כולל את האזור המוגן הגדול ביותר שלחופי הבאיקל (כמעט רבע מאורכם הכולל). עושר עולם החי והצומח, מספר המינים הנדירים של חי וצומח ושפע המונומנטים הארכאולוגיים של הפארק הלאומי עבר הבאיקל עולה על כל שטח טבעי מוגן אחר באזור הבאיקל.

בניגוד לשמורות, הפארקים הלאומיים עשויים להכיל את האוכלוסייה המקומית, שבמידה מוגבלת עוסקת בחקלאות ומבצעת סוגים שונים של שימושי קרקע, כמו גם תיירות אינטנסיבית ופעילויות שאינן גורמות נזק לסביבה. כיום הפארק הוא ביתם של כ-15,000 איש. בעונת הקיץ מתווספים אליהם עוד מאות אלפי תיירים, מאחר שבפארק ממוקמים כמעט כל המקומות הפופולריים של החוף המערבי של ימת באיקל.

== קישורים חיצוניים ==

* 
* [https://web.archive.org/web/20090202000009/http://zapoved.ru/catalog/116/Прибайкальский-национальный-парк הפארק הלאומי באתר האינטרנט של "השטחים הטבעיים המוגנים של הפדרציה הרוסית"]
* [http://discoverbaikal.ru/?q=node/14 האזורים המוגנים של אזור הבאיקל]

קטגוריה:רוסיה: פארקים לאומיים
קטגוריה:סיביר
קטגוריה:מחוז אירקוטסק: גאוגרפיה
פטר נאליץ'

פטר נאליץ (ברוסית: Пётр Андре́евич На́лич; נולד ב-30 באפריל 1981) הוא זמר ומלחין רוסי.

==ביוגרפיה==
נאלץ נולד במוסקבה, הוא בוגר תואר באדריכלות ועבד שנתיים כאדריכל, ב-2007 הוא התפרסם ברוסיה כשפרסם באתר YouTube את הווידאו קליפ לשירו "גיטרה" ובנובמבר באותה שנה יצא המופע הראשון שלו. לאחר הצלחת המופע חבר למוזיקאים נוספים אשר הקימו יחד להקה בשם "השותפים המוזיקליים של פטר נאליץ'", אשר הופיעו במועדון לילה במוסקבה. הכרטיסים למופע נמכרו מראש חודשים קודם לכן. הלהקה ביצעה סיבוב הופעות במספר ערים ברחבי רוסיה וב-2008 הוציאו את אלבומם הראשון. ב-2009 הופיעו בפסטיבל ספינקס, פסטיבל מוזיקה בבלגיה.

ההרכב השתתף בתחרות הלאומית לבחירת נציג רוסיה לאירוויזיון 2010 ומתוך 25 מתמודדים זכו במקום הראשון. באירוויזיון שנערך באותה שנה בנורווגיה הם הופיעו בשם "פטר נאליץ וחברים", הם עלו לגמר ולבסוף סיימו במקום ה-11.

==קישורים חיצוניים==

* 

קטגוריה:נציגי רוסיה באירוויזיון
קטגוריה:משתתפי אירוויזיון 2010
קטגוריה:רוסים שנולדו ב-1981
הפארקים הלאומיים של רוסיה

פארק הלאומי יוגיד-וה, במדרונות המערביים של צפון הרי אורל.]]
מפת הפארקים הלאומיים
הפארקים הלאומיים של רוסיה הם פארקים לאומיים, אתרים, שמורות טבע ואזורי טבע בבעלות ממשלת רוסיה, המוגנים מכוח חוק "שטחי הטבע המוגנים המיוחדים". האתרים מנוהלים במטרה להגן על אזורי הטבע למען הדורות הבאים, לחנך למען הגנת הסביבה הטבעית, באמצעות נופש ופנאי ומנוהלים על ידי סוכנות היערות הפדרלית.

נכון לשנת 2018 בשטחה של רוסיה 55 פארקים לאומיים, שטחם הכולל מגיע לכדי 21.29 מיליון דונם או 14.12 מיליון הקטאר, לא כולל שטחי המים, אשר מהווים 0.82% משטח רוסיה.

על ניהול ואבטחת הפארקים אחראית סוכנות היערות הפדרלית שגם מתפעלת את גופי החילוץ וההצלה במקרה של שרפות יער.

== היסטוריה ==
הפארק הלאומי הראשון ברוסיה הוקם רק בתקופת ברית המועצות, עם הקמת הפארק הלאומי לאחמהה, שהוקם בשנת 1971 בתחומי אסטוניה הסובייטית.

ב-1981 התקבל רשמית צו ממשלתי על מעמדם של הפארקים הלאומיים.

ב-1983 הוקמו פארקים לאומיים ברוסיה הסובייטית, כדוגמת סוצ'י ולוסיני אוסטרוב. לקראת סוף 1990 כבר התקיימו 11 פארקים באזורים המתויירים במדינה.

רשת הפארקים הלאומיים של רוסיה התרחבה מאוד בשנים 1991—1994: עד סוף 1994 היו ברוסיה 27 פארקים לאומיים והתקבל מסמך רשמי נוסף באשר למעמדם "אודות הפארקים הלאומיים הטבעיים של הפדרציה הרוסית" (о национальных природных парках Российской Федерации), שהחליף את המסמך הקודם משנת 1981. ב-1995 נחקק החוק הפדרלי "אודות שטחי טבע מוגנים", שמהווה לבסיס החוקי.

בשנת 2018 נפתח הפארק הלאומי עמודי לנה ומספר הפארקים הלאומיים הגיע ל-55.

המשרד למשאבי טבע של רוסיה החל בתוכנית ממשלתית בתחום הפיתוח האקולוגי שבמסגרתו יוקמו בשנים 2013—2020 19 פארקים לאומיים חדשים, ביניהם שלושה פארקים לאומיים באזור הארקטי של הפדרציה הרוסית.

== פארקים לאומיים ==

{| class="wikitable sortable plainrowheaders" style="width:65%"
!scope="col" | שם
!scope="col" class="unsortable"| תמונה
!scope="col"| מיקום
!scope="col"|תאריך הקמת הפארק
!scope="col" |שטח בקמ"ר
!scope="col" |הערות
|-
!scope="row" | אלניה
רפובליקת צפון אוסטיה
|18 בפברואר 1998
|549,26
|
|-
!scope="row" | אלחנאי
עבר הבאיקל
|15 במאי 1999
|1382,34
|
|-
!scope="row" | אניואיסקי
מחוז חברובסק
|15 בדצמבר 2007
|4293,7
|
|-
!scope="row" | בשקיריה
רפובליקת בשקורטוסטן
|11 בספטמבר 1986
|832
|
|-
!scope="row" | ברינגיה
צ'וקוטקה
|17 בינואר 2013
|18194,54
|
|-
!scope="row" | לוסיני אוסטרוב
מוסקבה, מחוז מוסקבה
|24 באוגוסט 1983
|128,81
|
|-
!scope="row" |
|
|
|
|
|
|-
|}

== לקריאה נוספת ==
* [https://www.booksite.ru/fulltext/rusles/nac_park/text.pdf Национальные парки и заказники], Мысль, 1991
== קישורים חיצוניים ==

* [http://www.zapoved.ru/catalog/list/oopt-categories/2/ קטלוג הפארקים הלאומיים של רוסיה] בפורטל המשרד למשאבי טבע של רוסיה 
* [http://oopt.info/ פורטל "האזורים המוגנים של רוסיה"] 
* [http://www.wild-russia.org/ אתר "רוסיה הפראית"] 

==הערות שוליים==

*
נורמה רפואית

נורמה רפואית היא נורמה טיפוסית של גוף מקצועי. על פי הגישה הרפואית, נורמה היא בדרך כלל מצב של חוסר מחלה. כלומר, היעדר פגיעה בגופו של יצור חי, הגורמת לתפקוד לקוי של הגוף.
הנורמה הקלינית היא בעלת ערך מעשי רב, משום שהיא מובילה למהלכים טיפוליים ייחודיים בתחום הרפואה.

==הבדלים ומתחים בין הנורמה הרפואית לנורמה החברתית==
מטרת המדידה בנורמה הרפואית שונה ממטרתה בנורמה החברתית. זאת משום שהנורמה הרפואית ממוקדת בטיפול במחלה, בעוד שהנורמה החברתית ממוקדת באפיוני המחלה בלבד.

התרחקות בין הנורמה הרפואית לנורמה החברתית עלולה להביא למתח ולאי הבנה בין החברה ובין המערכת הרפואית.
דוגמה למצב של חוסר התאמה אשר גורר מתח וקשיים היא הגדרת המוות. בעוד שהרפואה נוטה להגדיר את המוות יותר כמוות מוחי, החברה רואה את המוות כהפסקת פעולת הלב והנשימה.

==התפתחות והשתנות הנורמה הרפואית והקלינית==
הנורמה הקלינית נובעת מניסיון קליני רפואי והיא משמשת להגדרת ממצאים בריאותיים כנורמליים או כחולניים.
הערכים שעליהם מתבססת הנורמה הקלינית נובעים מן הידע הרפואי של אותו הזמן, בשילוב ניסיון קליני מן העבר.

הנורמה הרפואית משתנה בקצב מהיר עקב הזרימה העצומה של ידע מחקרי חדש.
בהתאם לכך, גם התפיסה הרפואית של כל מחלה והגבולות בינה ובין הבריאות משתנים על פי הידע הקליני הקיים והמטרות הטיפוליות השונות.

==מושג הנורמה בפסיכיאטריה==

בתחום הפסיכולוגיה והפסיכיאטריה המונח נורמליות משמש לתיאור אדם המבטא התנהגות ממוצעת, ללא הפרעה נפשית.

מנקודת מבט זו אדם נורמלי מוגדר כבעל תפישת מציאות נכונה ויכולת לפרש את המציאות כפי שהיא. אדם זה יכול לשלוט בהתנהגויות ובדחפים שלו. זהו אדם בעל הערכה עצמית וקבלה עצמית במידה הנכונה, אשר מרגיש נוח עם עצמו ומסוגל להגיב נכון באופן ספונטני במצבים חברתיים. אחד מממדי הנורמליות עוסק ביכולת יצירת מערכות יחסים בינאישיים. מימד נוסף הוא היצרנות האישית והחברתית (עד כמה האדם מהווה חלק בתפקוד התקין של החברה).

פסיכופתולוגיה היא מונח המתאר את ביטוין של התנהגויות וחוויות פסיכולוגיות החורגות מהנורמה ועשויות להצביע על הפרעה נפשית אצל האדם. בנוסף, זהו שמו של תחום מחקר העוסק בחקר התנהגויות והפרעות נפשיות.

==אבחנה==

אַבְחָנָה היא הליך ברפואה ובפסיכולוגיה שבו מתקבלת החלטה על זהות התופעה הרפואית או הפסיכולוגית שממנה סובל המטופל.

לשם קביעת אבחנה הרופא יכול להשתמש במגוון כלים, כגון מעבדה רפואית שבה נערכות בדרך כלל בדיקות על דגימות מעבדה רפואית לצורך קבלת מידע על מצב בריאותו של המטופל.

בדיקה רפואית שגרתית היא בדיקה רפואית אשר מבוצעת לטובת רפואה מונעת או לעדכון תמונת המצב הרפואית של אדם. תוצאות של בדיקה שגרתית יכולה לעזור באבחון בעיות ומחלות אפילו לפני התפתחותן, או לעדכן את הצוות הרפואי לגבי המצב הנוכחי. הבדיקות מבוצעות במטרה לגלות מחלות וליקויים בשלב מוקדם ככל האפשר, ותוך ראייה שמשתפרים הסיכויים לרפא מצבים רבים ככל שהגילוי שלהם נעשה בשלב מוקדם יותר. אבחון בעיות בשלב מוקדם ומידע רפואי נכון ועדכני יכולים להגביר את הסיכויים לטיפול יעיל ולהחלמה מהירה.

==ראו גם==
* משפט רפואי
* בדיקה רפואית שגרתית

==הערות שוליים==

קטגוריה:אבחנה רפואית
קטגוריה:רפואה
קטגוריה:אתיקה רפואית
יוזף בהם

יוזף בהם (בגרמנית: Joseph Böhm, בהונגרית: Böhm József, 4 באפריל 1795 פשט (הונגריה) – 28 במרץ 1876, וינה) היה כנר, מלחין ומורה יהודי-הונגרי-אוסטרי, שכיהן כמנהל הקונסרבטוריון למוזיקה בווינה. הוא היה אחד המורים למוזיקה החשובים של המאה ה-19 ונחשב למייסד האסכולה הווינאית לכינור.

==קורות חיים==
יוזף בהם נולד ב-1795 במשפחה יהודית בעיר פשט בהונגריה (בימי השלטון ההבסבורגי). הוא למד לנגן בכינור אצל אביו, שהיה קונצרטמייסטר של התיאטרון בפשט, וקיבל שיעורים גם אצל הכנר הצרפתי פייר רוד. אחיו, פרנץ לודוויג בהם (1846-1788), סבו מצד האם של המתמטיקאי גאורג קנטור, נודע גם הוא ככנר וסולן שעשה קריירה ברוסיה. 
בגיל 8 יצא למשך 4 שנים ל"מסע אמנות" בפולין ואחרי שנת 1813 השתקע בווינה. 
את הקריירה האמנותית הווינאית שלו התחיל בהם בשנת 1816 על ידי רסיטלים שכללו יצירות של רודולף קרויצר ופרנץ וייס.
אחרי נסיעתו של איגנץ שופנציג ירש בהם את תפקידו ופתח ב- 20 בנובמבר 1816 בסדרה של שש הפקות של רביעיות מיתרים מאת בטהובן ו היידן. הוא ביצע אותן יחד עם חברי רביעיית שופנציג לשעבר שהתפרקה אחרי הפסקת תמיכת הנסיך רזומובסקי ויציאתו של שופנציג לסיורים לחוץ לארץ.
הוא שיתף פעולה גם עם הכנר קרל מריה פון בוקלט.

בשובו לווינה התמנה בהם ב-1 ביוני 1819 כפרופסור ראשון לכינור בקונסרבטוריון של אגודת ידידי המוזיקה, לימים הקונסרבטוריון או האקדמיה למוזיקה של וינה, שהוקם שנה קודם לכן.
ב-1821 התמנה גם לחבר בתזמורת החצר של הקיסר וחידש את הופעות הרביעייה שהיו נהוגות על ידי שופנציג בפראטר הווינאי.
יחד איתו ניגנו הכנר קרל הולץ, פרנץ וייס ויוזף לינקה. 
לצד יוזף מייזדר, הפך יוזף בהם בשנות ה-1820, לכנר הנודע ביותר בקרב הדור הצעיר של נגני בווינה. התפרסם, בין השאר, שתכופות לא נזקק להביט בתווים בזמן הופעותיו. ערך בהמשך סיורי הופעות באיטליה, בגרמניה ובצרפת. 
לאיטליה ניגן לצד הפסנתרן יוהאן פטר פיקסיס.

בשנת 1823 חזר שופנציג לווינה וגייס מחדש את חברי הרביעייה בהרכב חדש שניגן יצירות מיתרים של בטהובן ושוברט בסדרות קונצרטים שזכו לפרסום רב. 
בסביבות 1827 הפסיק בהם להופיע כסולן וירטואוז ועזב בהמשך את הבמה. המשיך לנגן ברביעייה רק בחוג ידידיו הקרובים בהשתתפות אחדים מתלמידיו. בחוג זה ביצע בין היתר יצירות של בטהובן.
בהם לימד בקונסרבטוריון בווינה למשך כמעט 30 שנה בשנים 1848-1819. הוא פרש בימי מהפכת 1848 בווינה כשהקונסרבטוריון נסגר זמנית. בשנים 1821-1868 היא כיהן לעומת זאת ככנר הראשי של תזמורת החצר. מבקר המוזיקה הנודע אדוארד הנסליק ציין כי סגנון הנגינה של בהם הצטיין ב"ניקיון ללא רבב וטון גדול, אצילי".
 
עם תלמידיו נמנו ינה הובאי, יוזף יואכים, אדוארד רמני, מיכאל (מישקה) האוזר, היינריך וילהלם ארנסט, יאקוב דונט, גאורג הלמסברגר הבן, יאקוב גרין וזיגיסמונד בכריך.
בשנת 1821 הוא השתתף ברביעיית מיתרים יחד עם הכנר קרל הולץ, הוויולן פרנץ וייס והצ'לן יוזף לינקה.

==יצירות==
בהם הלחין רביעיות מיתרים, וריאציות, דואטים, פולונזות, לידר, קטעים לכינור וכו'

==לקריאה נוספת==
*Clive, Peter Schubert and His World: A Biographical Dictionary. Oxford University Press.1997 pp. 17–18. .
*, Ezra Mendelsohn Modern Jews and their musical agendas, Oxford University Press, 1993, page 9

==קישורים חיצוניים==

קטגוריה:כנרים יהודים אוסטרים
קטגוריה:כנרים יהודים הונגרים
קטגוריה:מלחינים יהודים אוסטרים
קטגוריה:אנשי חינוך יהודים אוסטרים
קטגוריה:סגל האוניברסיטה למוזיקה ואמנויות הבמה של וינה
קטגוריה:בודה (עיר): אישים
קטגוריה:אוסטרים שנולדו ב-1795
קטגוריה:נפטרים ב-1876
מונפלייה (כדוריד)

מונפלייה (בצרפתית: Montpellier Handball) היא קבוצת כדוריד מהעיר מונפלייה שבצרפת, שמתחרתה בליגה הצרפתית בכדוריד. הקבוצה נוסדה בשנת 1982 ובשנת 1992 העפילה לליגה העליונה. היא זכתה 14 פעמים באליפות צרפת ו-9 פעמים עשתה דאבל.

בשנים 2003 וב-2018 הקבוצה זכתה בליגת האלופות בכדוריד.

==תארים==
*הליגה הצרפתית בכדוריד: 14
**זכייה: 1995,1998,1999,2000,2002,2003,2004,2005,2006,2008,2009,2010,2011,2012
*הגביע הצרפתי בכדוריד: 13
**זכייה:1999,2000,2001,2002,2003,2005,2006,2008,2009,2010,2012,2013,1016
*ליגת האלופות בכדוריד: 2
**זכייה: 2003,2018.

==קישורים חיצוניים==

* 

* [http://www.eurohandball.com/ec/cl/men/2018-19/clubs/001824/Montpellier+HB דף באתר האיגוד האירופי]

קטגוריה:קבוצות כדוריד
קטגוריה:צרפת: מועדוני ספורט
קטגוריה:לנגדוק-רוסיון
קטגוריה:מונפלייה: ספורט
SLOSHSAT

SLOSHSAT-FLEVO הוא לוויין ששוגר ב-2005 כדי לחקור את הדינמיקה של הנוזלים במיקרו כבידה. הפרויקט היה תוכנית משותפת בין סוכנות החלל האירופית, סוכנות החלל ההולנדית וסוכנות החלל הישראלית. לוויין זה היה הלוויין הראשון שנועד לבדיקת דינמיקת נוזלים בתנאי חוסר כבידה.

==מהלך פרויקט==
הצעה ראשונית לפרויקט SLOSHSAT הוצעה לסוכנות החלל האירופאית על ידי סוכנות החלל ההולנדית בשנת 1989. התכנון המקורי היה לשגר את הלוויין על משגר אריאן 4. בשנת 1992 התכן כבר כלל שיגור על מעבורת החלל כלוויין טרמפיסט.
הלוויין נבנה בין השנים 1997–1999 והחל אינטגרציה בשנת 1999.

עקב אסון מעבורת החלל קולומביה בפברואר 2003, וההחלטה לעצור שיגור לוויינים אזרחיים נוצר צורך לשנות את התכן שיתאים לשיגור על משגר אריאן, ולמצוא הזדמנות שיגור אחרת. הוחלט לשגר את SLOSHSAT כחלק משיגור של אריאן 5 כשהוא צמוד ל-MaqSat-B2. השינוי במסלול ובשיגור גרר סבב נוסף של תכן ושינויים בחומר ובתוכנה של ניסוי השכשוך.

הלוויין נבנה על ידי NLR - המרכז הלאומי ההולנדי לתעופה וחלל. הם סיפקו גם את מבנה החללית ומערכת החשמל. חברת NEWTEC סיפקה את מערכת ההפרדות מהמשגר ואת התמיכה הקרקעית. סוכנות החלל הישראלית הייתה אחראית על הניסוי ומערכת ההנעה, אשר נבנה ברפאל.

== מבנה הלוויין==
שמו של הלוויין SLOSHSAT- FLEVO מורכב משתי מילים, הראשונה מתארת את ניסוי השכשוך (באנגלית Sloshisng), והמילה השנייה היא ראשי תיבות של מתקן לניסוי נוזלים והוכחה במסלול (Sloshsat Facility for Liquid Experimentation and Verification in Orbit).

הלוויין נראה כמו קובייה בעלת פאות של 90 ס"מ. משקל הלוויין בשיגור היה 129 ק"ג.

בקרת ההכוון של הלוויין נעשתה בעזרת מנועי גז קר (12 מנועים).

תחנת הקרקע שתפעלה את הלוויין ואת הניסוי הייתה במרכז התפעול של סוכנות החלל האירופאית (ESOC) בדרמשטאדט וניהול הניסוי התבצע מהולנד.

== השיגור ==
הלוויין תוכנן במקור לשיגור ממעבורת החלל שתשמש בתור ממסר תקשורת לניסוי. אולם לאחר אסון מעבורת החלל קולומביה לא הסכימו לשגר יותר לוויינים מהמעבורת והוא עבר שינויים כדי שישוגר בטיסה הראשונה של משגר אריאן 5.
הלוויין שוגר מבסיס החלל האירופי קורו שבגיאנה הצרפתית ב-12 בפברואר 2005, למסלול מעבר למסלול גאוסטציונרי עם אפוגיאה של 39,918 ק"מ ופריגיאה של 250 ק"מ. נטיית המסלול הייתה 7 מעלות.

== תיאור הניסוי ==
הניסוי היה מורכב ממכל בנפח 86.9 ליטר שהכיל 33.5 ליטר של מים מיוננים. המכל היה עשוי מחומרים מרוכבים, והכיל 270 חיישנים למדידת תנועת המים מבפנים ופיזורם בתוך המכל תוך כדי תנועת הלוויין. בנוסף, היו חיישנים למדידת הטמפרטורה, לחץ ומהירות הנוזל ב-17 מקומות לאורך המכל. כמו כן ללוויין היו שישה מדדי תאוצה ושלושה גירוסקופי FOG למדידת תנועת הלוויין. מנועי הגז קר נועדו לשלוט בתנועה המסלולית והסיבובית של הלוויין כדי להאץ או להאט את תנועת הנוזל בתוכו.

הלוויין שידר טלמטרייה מתנועות השכשוך במכל במקטעים של 10 שעות במהלך שבוע. בין ניסוי וניסוי הלוויין היה מיוצב כדי שתנועת המים במכל תירגע והסוללה תיטען באמצעות הפאנלים הסולארים.

הלוויין המשיך בניסוי עד לניצול כל כמות הדלק במערכת ההנעה, וצבר 57.5 שעות ניסוי עד לסיום הדלק ב-21 בפברואר 2005.

לאחר מכן, הלוויין נשאר בתור זבל חללי. ללא משימה ייעודית לפינויו, מסלולו אמור לדעוך עד 2335.

==לקריאה נוספת==

==קישורים חיצוניים==
* [https://earth.esa.int/web/eoportal/satellite-missions/s/sloshsat SLOSHSAT-FLEVO] באתר eoportal של סוכנות החלל האירופאית

== הערות שוליים ==

קטגוריה:2005 בישראל
קטגוריה:לוויינים ישראליים
קפריסין במשחקים האולימפיים לנוער

קפריסין משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער מקפריסין שתי מדליות כסף בענף האתלטיקה. קפריסין משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי מקפריסין במדליה במשחקי החורף.

==השתתפות במשחקים==
===משחקי הקיץ===
המשלחת הראשונה של קפריסין למשחקים האולימפיים לנוער הייתה לאולימפיאדת הנוער סינגפור. המשלחת כללה תשעה ספורטאים שהתחרו בארבעה ענפי ספורט. המשלחת זכתה במדליית כסף יחידה בענף האתלטיקה ביידוי פטיש לנערים ודורגה במקום הרביעי בגמר קפיצה לגובה נערות. בענף ההתעמלות ספורטאי המשלחת העפילו לגמר הקרב רב לנערים בהתעמלות מכשירים אולם דורגו במקום השמונה עשרה. המשלחת לא הגיעה להישגים בענפים אופניים ושחייה. המשלחת לאולימפיאדת הנוער נאנג'ינג מנתה שישה ספורטאים שהתחרו בארבעה ענפי ספורט. המשלחת, בדומה לאולימפיאדת הנוער סינגפור, זכתה במדליית כסף יחידה בענף האתלטיקה בריצת 100 מטר לנערות. ספורטאי המשלחת העפילו לגמר ריצת 100 מטר משוכות נערות בה סיימו במקום השביעי. המשלחת לא הגיעה להישגים בענפים התעמלות, טניס ושחייה.

===משחקי החורף===
קפריסין השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה ספורטאי יחיד שהתחרה בענף סקי אלפיני. המשלחת לא הגיעה להישגים משמעותיים. המשלחת לאולימפיאדת הנוער לילהאמר כללה ספורטאית יחידה שהתחרתה בענף סקי אלפיני. בדומה, לאולימפיאדת הנוער אינסברוק, ספורטאי המשלחה לא הגיעו להישגים משמעותיים.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2010 סינגפור || 0 || 1 || 0 || 1 || 74
|- align="center"
|align="right"| 2014 נאנג'ינג || 0 || 1 || 0 || 1 || 70
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| אתלטיקה || 0 || 2 || 0 || 2
|}

==ראו גם==
* קפריסין במשחקים האולימפיים
* קפריסין במשחקים הפאראלימפיים

קטגוריה:קפריסין: ספורט
קטגוריה:מדינות במשחקים האולימפיים לנוער
אליסון פירסון

אליסון פירסון (נולדה כ-ג'ודית אליסון לובט, ב-22 ביולי 1960) היא סופרת ופובליציסטית וולשית. הרומן שלה "אין לי מושג איך היא עושה את זה", שפורסם בשנת 2002, עובד לסרט בעל אותו שם בכיכובה של שרה ג'סיקה פרקר. "אני חושב שאני אוהב אותך", ספרה השני, פורסם ב-2010. ספר המשך ל"אין לי מושג איך היא עושה את זה" יצא בשנת 2017.

== ספריה ==
פירסון היא המחברת של הספר "אין לי מושג איך היא עושה את זה" (2002), הבוחן את הלחצים של האימהות המודרנית. הספר היה רב-מכר בבריטניה ובארצות הברית, מכר ארבעה מיליון עותקים, ועובד לסרט בכיכובה של שרה ג'סיקה פרקר. פירסון נתבעה על ידי מיראמקס על כך שלא מסרה את הספר השני, "אני חושב שאני אוהב אותך", שעבורו קיבלה מקדמה של $700,000 מראש ב-2003. המסירה אמורה הייתה להתבצע ב-2005. מאז כבר פורסם הרומן "אני חושב שאני אוהב אותך".

מאז כתבה פירסון את "אני חושב שאני אוהב אותך" (2010), רומן על תשוקתה של נערה אל דייוויד קאסידי בשנת 1970, ועל האדם אשר אחראי על כתיבת התגובות-לכאורה מדייוויד קאסידי אל מעריצותיו בנות העשרה. שתי הדמויות נפגשות עשרים שנה מאוחר יותר, אחרי שחוו נישואין, גירושין וילדים. "הטלגרף" שיבח את הרומן על חומו וכנותו; לעומת זאת הגרדיאן הכריז עליו כעל "רומן לא מציאותי ומטופש".

ספר ההמשך ל"אין לי מושג איך היא עושה את זה" הוכרז בשנת 2015 ופורסם בספטמבר 2017. הרומן, "כמה קשה זה כבר יכול להיות", ממשיך את סיפורה של הגיבורה, קיית רדי, אשר כעת מתקרבת לגיל 50 ומתמודדת עם האפליה כנגד נשים מבוגרות בשוק העבודה. הספר, אשר משך פרסום ניכר אולם לא הצליח להגיע למעמד של רב-מכר, פורסם על ידי הוצאת בורו בבריטניה ועל ידי הוצאת סט. מרטין בארצות הברית ב-2018.

== החיים האישיים ==
פירסון נישאה לעמיתה העיתונאי סיימון פירסון בחודש מאי 1988 בלינקולן. לאחר מכן היא גרה עם אנתוני ליין, מבקר קולנוע ב"ניו יורקר". ליין נפרד מפירסון בספטמבר 2017. השניים מעולם לא נישאו, אבל יש להם בן (נולד באוגוסט 1999), ובת (נולדה ב-25 בינואר 1996).

== קישורים חיצוניים ==
* 

== הערות שוליים ==

קטגוריה:עיתונאיות בריטיות
קטגוריה:בעלות טור
קטגוריה:סופרות ולשיות
קטגוריה:בריטיות שנולדו ב-1960
קטגוריה:בריטים שנולדו ב-1960
וארדאר סקופיה (כדוריד)

וארדאר (במקדונית: РК Вардар) הוא קבוצת כדוריד מהעיר סקופיה שבמקדוניה, שמתחרתה בליגה העליונה של מקדוניה. הקבוצה נוסדה בשנת 1961. בתקופת יוגוסלביה הוא לא הגיע להישגים של ממש. לאחר הקמת מקדוניה העצמאית, וארדאר הפכה להיות בין הקבוצות החזקות במדינה. היא ניצחה באליפות המדינה 14 פעמים ו-13 פעמים זכתה בגביע.

שלוש פעמים הקבוצה הגיע לרבע הגמר של ליגת האלופות בכדוריד ובעונת 2016/2017 ובעונת 2018/2019 זכתה בגביע. בנוסף לכך, 3 פעמים היא הייתה בחצי גמר של גביע מחזיקות גביע.

==תארים==
*הליגה המקדונית בכדוריד: 12
**זכייה: 1999, 2001, 2002, 2003, 2004, 2007, 2009, 2013, 2015, 2016, 2017, 2018.
*גביע מקדוניה בכדוריד: 13
**זכייה: 1999, 2000, 2001, 2003, 2004, 2007, 2008, 2012, 2014, 2015, 2016, 2017.
*ליגת האלופות בכדוריד: 2
**זכייה: 2017, 2019.

==קישורים חיצוניים==

* 

* [http://www.eurohandball.com/ec/cl/men/2018-19/clubs/001918/HC+Vardar דף באתר האיגוד האירופי]

קטגוריה:קבוצות כדוריד
קטגוריה:סקופיה: מועדוני ספורט
מלטה במשחקים האולימפיים לנוער

מלטה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער ממלטה לא זכה במדליה אולימפית לנוער. ההשתפות של ספורטאי הנוער ממלטה היא בעיקר סמלית.

==השתתפות במשחקים==
===משחקי הקיץ===
המשלחת הראשונה של מלטה למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בשלושה ענפי ספורט. המשלחת השתתפה בתחרויות בענפים אתלטיקה, ג'ודו ושחייה אך לא הגיעה להישגים. המשלחת לאולימפיאדת הנוער נאנג'ינג מנתה ארבעה ספורטאים שהתחרו בשלושה ענפים. המשלחת השתתפה בענפים ג'ודו, הרמת משקולות ושחייה אולם לא הגיעה להישגים משמעותיים.

==ראו גם==
* מלטה במשחקים האולימפיים
* מלטה במשחקים הפאראלימפיים

קטגוריה:מלטה: ספורט
קטגוריה:מדינות במשחקים האולימפיים לנוער
תיאטרון ראסל

מרכז תרבות ע"ש ראסל, הקרוי גם "תיאטרון ראסל", הוא אולם תיאטרון בלב שכונת רמת עמידר בעיר רמת גן. האולם נפתח בשנת 1994 ומכיל 419 מקומות ישיבה.

== פעילות ==
אולם התיאטרון הוקם בעזרת עיריית רמת גן ובסיוע עיזבונו של המלחין והמעבד היהודי-אמריקאי רוברט ראסל בנט, דרך קרן החינוך של הסוכנות היהודית, והוא קרוי על שמו.

באולם תיאטרון ראסל מתקיימים מופעים, כנסים, הצגות, ערבי זמר, טקסים שכונתיים, הרצאות ואירועים קהילתיים, והוא משמש את מוסדות החינוך בעיר לקיום טקסים ואירועים.

בתיאטרון התקיימו צילומים לתוכניות טלוויזיה שונות, בהן "בית הספר למוסיקה", אודישנים ל"כוכב הבא", אודישנים לתוכניות ערוץ המוסיקה 24 ועוד. בחזית התיאטרון ובחניה צולמו סצנות רבות מהסדרה "השוטרים".

בשנת 2018 צולם קדם-אירוויזיון הילדים הראשון.

==קישורים חיצוניים==

* [https://www.ramat-gan.muni.il/theater/rasel/ תיאטרון ראסל] באתר עיריית רמת גן
* [http://www.mbe-rg.co.il/html5/?_id=11953&did=4499&G=11564&SM=11953 תיאטרון ראסל] באתר בית עמנואל

קטגוריה:רמת גן: תרבות
קטגוריה:ישראל: מבני תרבות ובידור
קטגוריה:רמת עמידר
יוסי שטרית (שף)

יוסי (אלי) שטרית (נולד ב־14 במרץ 1977) הוא שף ומסעדן ישראלי.
==ביוגרפיה==
שטרית גדל במעלות-תרשיחא ולמד בבית ספר אורט בעיר, בנם של פאני ודוד שטרית, ילידי מרוקו. בשנות התיכון היה מתופף בלהקת מטאל שהקים יחד עם חבריו. את שירותו בצה"ל העביר בבסיס מרכז ההובלה, שם שירת כטבח.

אחרי שחרורו מצה"ל עבד כטבח במסעדות בצפון ישראל וטס ללימודי קולינריה במוסד צרפתי ליד פריז. לאחר חצי שנת לימודים שב לישראל, והחל לעבוד במסעדת "לחם ארז" של ארז קומרובסקי בהרצליה. לאחר מכן עבר למסעדת "ארטישוק", ואז עבד כסו-שף במסעדת "רפאל" של השף רפי כהן.

המסעדה הראשונה שפתח היא "ויולט", מסעדה בסגנון צרפתי במושב אודים, אך היא נסגרה לאחר חמש שנים. לאחר סגירת המסעדה באודים קיבל לאחריותו את מסעדת "קיטשן מרקט" בנמל תל אביב.

פתח את "אונזה" - בר-מסעדה קולינרי ביחד עם קבוצת קיטשן מרקט ביפו.

בשנת 2015 פתח את מסעדת "משייה" במלון מנדלי בתל אביב, מסעדה ישראלית בדגש על אוכל מהמטבח המרוקאי.

החל מהעונה השלישית, ששודרה ב-2018 ברשת 13, החל לכהן כשופט בתוכנית המציאות "משחקי השף" במקום השף מאיר אדוני.

בשנת 2018 זכה בתואר "שף השנה" של המגזין "Time Out ישראל".

באוקטובר 2019 הודיע שטרית כי הוא עוזב את המסעדות בהם שימש כשף "משייה" ו"קיצ'ן מרקט". בינואר 2022 פתח מסעדה חדשה בתל אביב בשם "היבה"<ref></ref>.

מאז 24 בינואר 2022 הוא משמש כשופט בתוכנית המציאות "המסעדה הבאה" ברשת 13, לצד השפים אסף גרניט, מושיק רוט ורותי רוסו.

== חייו הפרטיים ==
שטרית נשוי לנעמה ואב לשניים. הוא מתגורר בהוד השרון.

==קישורים חיצוניים==
* 
* 
* 
* 

==הערות שוליים==

קטגוריה:שפים ישראלים
קטגוריה:מסעדנים ישראלים
קטגוריה:סגל רשת
קטגוריה:מעלות-תרשיחא: אישים
קטגוריה:שופטי תוכניות מציאות ישראלים
קטגוריה:ישראלים שנולדו ב-1977
קטגוריה:הוד השרון: אישים
קרוסלת מטען

קרוסלת מטען רב מפלסית משופעת ב[[נמל התעופה בן-גוריון]]קרוסלת מטען אופקית במפלס אחד ב[[נמל התעופה פרנקפורט האן]]
פעולת קרוסלת מטען מבוקרת מחשב ב[[נמל התעופה הית'רו]]
קרוסלת מטען (באנגלית: Baggage Carousel או Baggage Belt) היא מתקן בטרמינל של נמל תעופה, המאפשר לנוסעים בטיסות נכנסות לקבל את המזוודות שמסרו להטסה בנמל המוצא של הטיסה ואשר הוטסו בתאי המטען של מטוסם. היא משמשת למסירת המטען לנוסעים לאחר הוצאתו מהמטוס על ידי סבלי הקרקע והבאתו באמצעות עגלות לתוך הטרמינל.

==הקרוסלה==
קרוסלות מטען מוצבות באגף הנוסעים הנכנסים של נמל תעופה, לאחר עמדות ביקורת הדרכונים ולפני עמדות ביקורת המכס. מדובר למעשה במסוע מטען נמוך וטבעתי, שאורכו - עשרות מטרים - מאפשר לנוסעים רבים גישה אליו במקביל לשם הסרת מזוודותיהם ממנו. הוא קיבל את שמו משום דמיונו לתנועת קרוסלת שעשועים עגולה.

קיימים שני סוגים של קרוסלות מטען:
*קרוסלה במפלס אחד - קרוסלה זו נעה כולה במפלס אחד של הטרמינל, כשחלק ממנה מצוי באולם הנוסעים וחלק אחר באולם שאליו מוכנסות עגלות המטען ושאליו אין לנוסעים גישה. הסבלים מעמיסים את המזוודות על הקרוסלה באולם המטען ומשם הן מוסעות אל תוך אולם הנוסעים. הקרוסלה נעה בין האולמות דרך שני פתחים בקיר המפריד ביניהם.
*קרוסלה רב מפלסית - חלקה האופקי של קרוסלה זו מצוי כולו באולם הנוסעים. המזוודות מובאות אל הטרמינל במפלס אחר - בדרך כלל מתחת לאולם הנוסעים - ושם הן מועלות על ידי הסבלים על מסוע אחר, המוביל אותן בשיפוע אל אולם הנוסעים, שם הן נפלטות אל הקרוסלה.

לעיתים מוצבות בנמלי תעופה קרוסלות מטען המשלבות את שתי השיטות, כך שחלק מהקרוסלה האופקית נע אל תוך אולם מטען נפרד והחוצה ממנו, באופן המאפשר גישה אליה על ידי סבלים.

קרוסלת מטען היא אופקית או בעלת שיפוע. בקרוסלה משופעת מותקנים שוליים מוגבהים בצדה הנמוך על מנת למנוע את נפילת פריטי המטען ממנה.

בנמלי תעופה גדולים מוצבות קרוסלות מטען רבות, הנושאות מספרי זיהוי. צגי מידע המוצבים באולם משמשים על מנת להדריך את הנוסעים אל הקרוסלה שבאמצעותה יימסר להם המטען מטיסתם. בדרך כלל מוצבים צגי מידע גם מעל כל קרוסלה ומציגים את מספרי הטיסות שהמטען מהן יועמס על אותה קרוסלה.

פריטי מטען המועלים על הקרוסלה ואינם נלקחים ממנה על ידי הנוסעים מוסרים ממנה לאחר זמן מסוים על ידי סבלים באולם הנוסעים ומוצבים בקרבתה, על מנת לפנות אותה לצורך מסירת מטען של נוסעי הטיסות הנכנסות הבאות.

===מטען שאינו נמסר באמצעות קרוסלה===
קרוסלת מטען מיועדת למסירת מזוודות ופריטים הדומים להן בלבד. סוגים רבים אחרים של פריטי מטען בעלי צורה וגודל חריגים אינם מיועדים להימסר לנוסעים באמצעותה, שכן הם עלולים להיתקע באחד מחלקי הקרוסלה ולהפריע לפעולתה התקינה. אלו הם כיסאות גלגלים, עגלות ילדים, גלשנים, מגלשי סקי ועוד. כל אלו נמסרים לנוסעים באמצעות מתקנים ועמדות אחרים באולם מסירת המטען.

==קישורים חיצוניים==

קטגוריה:שדה תעופה: מבנה, שירותים וציוד
קטגוריה:תעופה אזרחית
קטגוריה:שינוע
חברת גודייבה

גודייבה (בצרפתית: Godiva Chocolatier) היא חברת שוקולד פרימיום בלגית. המותג שייך משנת 2007 לחברת ההחזקות YILDIZ מאיסטנבול, טורקיה.

מאז שנת 1968, גודייבה היא ספקית השוקולד הרשמית של בית המלוכה הבלגי.

== היסטוריה ==
גודייבה הוא מותג שוקולד פרימיום בלגי שנוסד על ידי פייר דראפס ב-1926, בבריסל בירת בלגיה.

המותג קרוי על שם ליידי גודייבה שדמותה רכובה על סוס, מונצחת עד היום על עטיפות השוקולד והפרלינים אשר העניקו בני המשפחה למותג בזכות תעוזתה של הליידי האנגלייה, אצילותה והליכותיה הטובות. בשנים הראשונות להקמת המותג, דראפס ייצר את השוקולדים – פרלינים על פי רוב, בסדנה שהייתה מצויה בביתו. לצורך הכנת הפרלינים, גויסו כל בני משפחתו: אשתו איבון ושלושת בניו, ז'וזף, פרנסואה ופייר הבן. בנו פייר החתום על אחד המתכונים המפורסמים ביותר של שוקולד – טראפל (truffe originale): מוס שוקולד מצופה באבקת קקאו טהורה, שיצר ב-1946.

בשנת 1958 נפתחה החנות הראשונה של המותג בכיכר הגדולה (גראן פלאס) של בריסל.

הסניף הראשון מחוץ לבלגיה נפתח ברחוב סנט אונורה הפריזאי ב-1958.

בשנת 1966 התרחב המותג לארצות הברית ונמכר בעיקר בחנויות יוקרתיות.

בשנת 1967 נמכר המותג לתאגיד המזון האמריקני Campbell Soup Company מניו ג'רזי, ארצות הברית.

בשנת 1972 נפתחה חנותה הבוטיק בשדרה החמישית בניו יורק.

בשנת 2007 נמכר המותג לחברת ההחזקות הטורקית YILDIZ מאיסטנבול בסכום של 850 מיליון דולר.

עד 2007 היה למותג מכירות של כ-500 מיליון דולר בשנה.

הבן פייר, המשיך ליצור שוקולדים מדי שנה במשך כ-70 שנה, עד מותו בגיל 92 בשנת 2012.

== מוצרים ==
גודייבה מוכרת לא רק שוקולד כי אם גם קפה, קקאו, טראפלס, ליקר שוקולד ועוד. גודייבה מייצרת גם שוקולדים עונתיים ומוגבלים עם אריזות מיוחדות לחגים. לגודייבה יש גם הסכמי רישיון לייצור גלידה, עוגת גבינה, תרמילי קפה ליקר שמגיע בכמה טעמי שוקולד. לחברה מוצרים זמינים גם ללא סוכר ועם כשרות.

כ-290 מיליון פרלינים מיוצרים בסך הכל במפעל של גודייבה מדי שנה. בכל שנה נוספים למבחר הפרלינים של גודייבה בין 30 ל-40 טעמים. על כל טעם עובד צוות השוקולטיירים של גודייבה כשנה וחצי בממוצע.

== חנויות ==
המותג מפעיל מעל 600 חנויות בוטיק בתי קפה וגלידריות בארצות הברית, קנדה, אירופה ואסיה והוא זמין אצל אלפי קמעונאים.

בית קפה מפורסם של המותג שוכן בתוך כלבו הרודס בלונדון שמוקדש למשקאות קקאו וקינוחי שוקולד.

במאה ה-21 החל המותג להתרחב למזרח ונפתחו מספר חנויות בסין, יפן, הונג קונג ואוסטרליה.

== ביקורת ==
בשנת 2017 נמתחה על החברה ביקורת לאחר שנרכשה על ידי הקונצרן טורקי YILDIZ והפסיקה לייצר פרלינים ממולאים באלכוהול כדי להתאים את עצמה לאיסור האיסלאמי על שתיית אלכוהול.

בשנת 2018, קראה חברת גודייבה לעובדות ביפן לא להעניק לקולגות הגברים שוקולד ביום ולנטיין, והציתה דיון על לחץ חברתי בעבודה. המבקרים טענו כי מדובר בתעלול שיווקי ונשיא גודייבה יפן טען ש"בתקופה המודרנית" אין מקום לחייב נשים לחלק שוקולד.

שוקולד החלב של גודיבה נמצא מזוהם בניקל במידה גבוהה בבדיקת מעבדה שנערכה על ידי מכון הצרכנות שטיפטונג וורנטסט הגרמני<ref></ref>.

==קישורים חיצוניים==

* 

== הערות שוליים ==

קטגוריה:מותגי מזון
קטגוריה:חברות שוקולד
קטגוריה:חברות בלגיות
טלי שרוט

טלי שֶׁרוֹט (באנגלית: Tali Sharot, נולדה ב-1976) היא פסיכולוגית יהודיה אמריקאית - ישראלית, פרופסור לחקר המוח במחלקה לפסיכולוגיה בקולג' האוניברסיטאי של לונדון.

==קורות חיים==
שרוט נולדה בירושלים וגדלה בעומר. את שירותה הצבאי עשתה בחיל האוויר. למדה לתואר ראשון בפסיכולוגיה וכלכלה באוניברסיטת תל אביב, ולאחר מכן השלימה תואר שני בפסיכולוגיה וכלכלה ודוקטורט בפסיכולוגיה ומדעי המוח, באוניברסיטת ניו יורק. את הפוסט-דוקטורט עשתה באוניברסיטת הרווארד והקולג' האוניברסיטאי של לונדון. מחקרה מתמקד במדעי המוח בתחומים של אופטימיות, זכרונות רגשיים ודיסוננס קוגניטיבי. למחקריה של שרוט השלכות בתחומי הבריאות, הפיננסים, אבטחת מידע,

מאמריה של שרוט הופיעו בכתבי עת מדעיים רבים בהם Nature, Science, nature neuroscience וב-psychological science. מאמריה גם התפרסמו בעיתונות הכתובה בין היתר בהניו יורק טיימס, אובזרבר, ובמגזין טיים.

טלי שרוט ייסדה ומנהלת את "מעבדת המוח הרגשי" באוניברסיטת לונדון. שרוט קיבלה מענקי מחקר מקרן ולקם, מהפורום לפילוסופיה אירופית, ומהאקדמיה הבריטית למענקי מחקר לפוסט דוקטורט.

בשנת 2012 הופיעה שרוט בועידת TED והרצתה בנושא הטיית האופטימיות. הרצאתה המובאת באתר TED זכתה נכון לאוגוסט 2021 לכ-12 מיליון צפיות.

==חיים פרטיים==
שרוט נשואה לג'וש, חוקר מוח ב־MIT ולהם שני ילדים. היא מתגוררת לסירוגין בבוסטון ולונדון.

==ספריה==
שרוט הוציאה עד כה שני ספרים שנכתבו במקור בשפה האנגלית. הספרים תורגמו גם לעברית:
* Optimism Bias: Why We're Wired to Look on the Bright Side (2011) - אשליה אופטימית - מדוע אנו נוטים לראות את חצי הכוס המלאה? יצא בישראל בהוצאת מודן (2012)
* The Influential Mind: What the Brain Reveals About Our Power to Change Others (2017) - מה זה משנה? בהוצאת כנרת זמורה ביתן (2018)

==קישורים חיצוניים==

* 

* [http://affectivebrain.com/?page_id=1981 פרסומים], באתר "מעבדת המוח הרגשי"
* קרול קדוולדר, [https://www.theguardian.com/books/2012/jan/01/tali-sharot-optimism-bias-interview The optimism bias: reasons to be cheerful], באתר הגרדיאן, 1 בינואר 2012
* 
* אושרת קוטלר, [https://13news.co.il/item/programs/the-magazine/articles/ntr-1280291/ המדריך למשכנע: חוקרת המוח שכבשה את אמריקה מגלה את סודותיה], באתר חדשות 13, 13 בינואר 2018
* 

==הערות שוליים==

קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בעלות תואר דוקטור מאוניברסיטת ניו יורק
קטגוריה:בעלי תואר דוקטור מאוניברסיטת ניו יורק
קטגוריה:מדעניות מוח אמריקאיות
קטגוריה:סגל אוניברסיטאות בממלכה המאוחדת
קטגוריה:מדעניות מוח ישראליות
קטגוריה:מדעני מוח יהודים אמריקאים
קטגוריה:ישראליות שנולדו ב-1976
קטגוריה:ישראלים שנולדו ב-1976
קטגוריה:אמריקאיות שנולדו ב-1976
קטגוריה:אמריקאים שנולדו ב-1976
בית הקברות של האקדמיה הימית של ארצות הברית

חלקה בבית הקברות. ברקע נראה מבנה של האקדמיה
בית הקברות של האקדמיה הימית של ארצות הברית ממוקם בקמפוס האקדמיה בעיר אנאפוליס שבמדינת מרילנד. הוא מיועד בעיקר לקבורת אישים רמי מעלה יוצאי צי ארצות הברית.

==בית הקברות==
בית הקברות הוקם בשנת 1869 על פני חלק משטח שנרכש שנה קודם לכן לשם הרחבת האקדמיה. כיום (2018) הוא משתרע על פני שטח של כ-27 דונם, לחוף תעלה הזורמת לתוך נהר הסוורן. הוא כולל 46 חלקות קבורה. במקום נקברו מפקדים של הצי וחיל הנחתים, בוגרים של האקדמיה שעוטרו בעיטורים, מפקדים של האקדמיה, מספר קטן של מלחים ואף ילדים. ממוקמות בו מצבות קבורה במגוון סגנונות עיצוב.

בבית הקברות הוצבו גם מספר אנדרטאות לזכר ימאים. הבולטת שבהן היא האנדרטה לזכר נספי משלחת המחקר הארקטית ג'אנט בשנת 1881.

בתקופה המודרנית כללי הזכאות לקבורה בבית הקברות הם מצמצמים. בעיקרו של דבר נתונה זכות הקבורה לאנשי סגל פעילים של האקדמיה, לבוגרי האקדמיה שהגיעו לדרגת תת-אדמירל או בריגדיר גנרל ולבני זוגם וילדיהם הקטנים. למזכיר הצי ולמפקד האקדמיה סמכות לאשר חריגים מסוימים לכללים אלו.

בשנת 1987 נוסף לבית הקברות מבנה קולומבריום, שהוקם בכספי תרומות פרטיות. תנאי הזכאות להפקדת כדי אפר בו הם מקלים יותר.

==אישים ידועים שנקברו בבית הקברות==
מצבתם של [[אדמירל ארלי ברק ורעייתו]]
*אדמירל ארנסט קינג (1878-1956), מפקד הצי במלחמת העולם השנייה
*תת אדמירל ברוס מקנדלס (Bruce McCandless) (1911-1968), מעוטר מדליית הכבוד ממלחמת העולם השנייה
*תת אדמירל ק. וייד מקלוסקי (C. Wade McClusky) (1902-1976), מגיבורי קרב מידווי
*אדמירל ארלי ברק (1901-1996), ממפקדי הצי
*אדמירל ויליאם קרואו (William J. Crowe) (1925-2007), ראש המטות המשולבים של ארצות הברית
*סנאטור ג'ון מקיין (1936-2018), טייס הצי ומועמד לנשיאות ארצות הברית.

==קישורים חיצוניים==

* 
* [https://www.usna.edu/Cemetery/index.php בית הקברות], באתר האקדמיה הימית של ארצות הברית
** [https://www.usna.edu/Cemetery/_files/documents/brochure.pdf חוברת הסבר של בית הקברות]

אקדמיה של הצי
קטגוריה:צי ארצות הברית
קטגוריה:אנאפוליס
קטגוריה:האקדמיה הימית של ארצות הברית
אצטדיון קירובץ (טיחווין)

אצטדיון קירובץ (ברוסית: Стадион Кировец) הוא אצטדיון כדורגל הממוקם בעיר טיחווין במחוז לנינגרד שברוסיה. משמש כמגרש הבית של קבוצת לנינגראדץ (בעבר שימש את קבוצת טוסנו).
== היסטוריה ==
הבנייה החלה ב-1941 כשברית המועצות נכנסה למלחמת העולם השנייה. בשל בעיות כספיות, הבנייה התעכבה במשך 67 שנים והתקדמה רק ב-24 בספטמבר 2008. לבסוף השלמת בניית האצטדיון התאפשרה בזכות מעורבות 'אקדמיית הכדורגל הלאומית' שממומנת על ידי רומן אברמוביץ' והסוכנות הפדרלית לספורט והאצטדיון הושלם ביולי 2011.

באצטדיון שני יציעים: יציע מזרחי ובו 5,000 מושבים ויציע מערבי ובו 1,000 מושבים. על הדשא מאירה בשעות החשיכה תאורה בעוצמה של 800 לוקס. 2,500 מושבים באזור המזרחי מכוסים בתקרת מתכת שמגינה מפני גשם.

== הערות שוליים ==

קירובץ
קטגוריה:מחוז לנינגרד: ספורט
קטגוריה:לנינגראדץ (כדורגל)
קרנפון

[[קרנפון חסר-קרן]]
קרנפון (שם מדעי: Naso) הוא סוג של דגי גרם ימיים ממשפחת הבתרניים החיים בשוניות אלמוגים טרופיות במי האזור האינדו-פסיפי מחופי מזרח אפריקה וים סוף עד הוואי. מקור השם קרנפון הוא מהזיז הקרני, המצויה אצל חלק מהמינים מעל בליטה על החוטם ומזכירה קרן של קרנף.

סוג זה כולל את הגדולים בבני משפחת הבתרניים, כשהגדול ביותר הוא המין Naso annulatus המגיע לאורך מטר. תזונתם מורכבת מאצות ומיצורי פלנקטון זעירים. הם חיים בקבוצות ורועים בין האלמוגים.

==מינים==
* קרנפון צר-קרן (Naso annulatus)
* Naso brachycentron
* קרנפון ארך-קרן (Naso brevirostris)
* Naso caeruleacauda
* Naso caesius
* קרנפון ססגוני (Naso elegans)
* Naso fageni
* קרנפון חסר-קרן (Naso hexacanthus)
* Naso lituratus
* Naso lopezi
* Naso maculatus
* Naso mcdadei 
* Naso minor
* Naso reticulatus
* Naso tergus
* Naso thynnoides
* Naso tonganus
* Naso tuberosus
* קרנפון קצר-קרן (Naso unicornis)
* Naso vlamingii

== קישורים חיצוניים ==

* 

קטגוריה:בעלי חיים שתוארו ב-1801
קטגוריה:טקסונים שתוארו בידי ברנר-ז'רמין דה לספד
קטגוריה:בתרניים
ברקניים

ברקניים (שם מדעי: Holocentridae; מכונים "דגי סנאי") היא משפחת דגים מסדרת הברקנאים שבמחלקת מקריני סנפיר.

== מאפיינים ==
הברקניים חיים במי האוקיינוס האטלנטי והאזור האינדו-פסיפי של האוקיינוס ההודי והאוקיינוס השקט בעומק ממוצע של 100 מטרים, סביב שוניות אלמוגים, אך בני הסוג Ostichthys צוללים יותר לעומק.

לדגים אלה קשקשים אדומים או כסופים, והם בעלי פנים מוארכות עם לסת דקה ועיניים גדולות המותאמות לחשיכה. רובם הם פעילי לילה היוצאים בחשיכה לשחות בין האלמוגים ולחפש מזון כמו דגים קטנים, סרטנים ויצורים החיים על הקרקעית. הצעירים נסחפים בים כזואופלנקטון, והם גם אוכלים פלנקטון צף.

אורך הדגים הממוצע 15–35 סנטימטרים, אך המין Holocentrus ascensionis מגיע לאורך 61 סנטימטרים. המין Sargocentron spiniferum מגיע לאורך 51 סנטימטרים ולמשקל של 2.6 ק"ג, בעוד שהמין Sargocentron iota מגיע רק לאורך 8 סנטימטרים.

==מיון==
*תת-משפחה Holocentrinae
**סוג Holocentrus
**סוג Neoniphon
**סוג Sargocentron
*תת-משפחה Myripristinae
**סוג ומין יחיד Corniger spinosus
**סוג Myripristis – בו המין אדמון שחור-עין
**סוג Ostichthys
**סוג Plectrypops
**סוג ומין יחיד Pristilepis oligolepis

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ברקנאים
קטגוריה:בעלי חיים שתוארו ב-1832
קטגוריה:טקסונים שתוארו בידי שארל לוסיאן בונפרטה